text: [{"text_idx": "#000007", "text": "Um l\u00f8gtingi\u00f0 hev\u00f0i tiki\u00f0 si\u0301nar avger\u00f0irnar uttan, at naka\u00f0 kjak hev\u00f0i veri\u00f0 frammanundan, h\u00f8vdu avger\u00f0irnar ikki havt ta kj\u00f8lfestu i\u0301 fo\u0301lkinum, sum t\u00e6r fingu. Og so h\u00f8vdu t\u00e6r blivi\u00f0 broyttar aftur."}, {"text_idx": "#000008", "text": "Men ta\u00f0 er trupult at broyta naka\u00f0, sum er v\u00e6l kj\u00f8lfest. Ti\u0301 kunnu samkynd framvegis giftast, ho\u0301ast Mi\u00f0- Fo\u0301lka- og Sambandsflokkurin sita vi\u00f0 valdinum. Teir tora ikki at broyta ta\u00f0, ti\u0301 teir vita, at teir hava fo\u0301lki\u00f0 i\u0301mo\u0301ti s\u00e6r."}, {"text_idx": "#000009", "text": "I\u0301 \u00f8\u00f0rum f\u00f8rum, har landssty\u0301ri\u00f0 hevur try\u0301st avger\u00f0ir i\u0301gj\u00f8gnum uttan nakra almenna umr\u00f8\u00f0u, uttan brei\u00f0an konsensus og uttan demokratiskan legitimitet, gongur ofta stutt ti\u0301\u00f0, til t\u00e6r ver\u00f0a broyttar aftur."}, {"text_idx": "#000010", "text": "Nu\u0301 er Amnesty fari\u00f0 undir eina herfer\u00f0 i\u0301 ma\u0301linum um fostur\u00f8ku. Endama\u0301li\u00f0 er at fa\u0301a u\u0301tlendingar at leggja try\u0301st a\u0301 f\u00f8royskar myndugleikar fyri at fa\u0301a teir at gera fosturt\u00f8ku lo\u0301gliga."}, {"text_idx": "#000014", "text": "Men hvat hev\u00f0i hent, um tey fingu si\u0301n vilja?"}, {"text_idx": "#000015", "text": "Hvat hev\u00f0i hent, um So\u0301lvit Nols\u00f8 fyrst bakka\u00f0i fyri Amnesty og leg\u00f0i fram uppskot um fri\u0301a fosturt\u00f8ku, og l\u00f8gtingi\u00f0 si\u0301\u00f0ani eisini bakka\u00f0i, og gj\u00f8rdi uppskoti\u00f0 til lo\u0301g?"}, {"text_idx": "#000017", "text": "Vissi Amnesty heldur, at fosturt\u00f8kulo\u0301gin skal broytast, skulu tey f\u00f8ra fram argument fyri ti\u0301. I\u0301 F\u00f8royum. Verulig argument."}, {"text_idx": "#000018", "text": "At 30.000 danskarar halda, at lo\u0301gin skal broytast, er ikki eitt argument."}, {"text_idx": "#000019", "text": "At Amnesty tra\u00f0kar fram i\u0301 f\u00f8royska kjakinum og sigur, at tey hava 30.000 danskarar, sum eru i\u0301 parti vi\u00f0 teimum, ger ikki, at teirra meining vigar meir enn meiningin hja\u0301 \u00f8\u00f0rum."}, {"text_idx": "#000021", "text": "Og ta\u00f0 er nettupp eitt demokrati, vit snakka um. Eitt opi\u00f0 samfelag vi\u00f0 fullum talufr\u00e6lsi. Ta\u0301 er ta\u00f0 argument, mann bru\u0301kar. Ikki try\u0301st."}, {"text_idx": "#000028", "text": "Eisini So\u0301lvit Nols\u00f8, landssty\u0301rsima\u00f0ur, var opin fyri broytingum, og seg\u00f0i m.a. naka\u00f0 solei\u00f0is: Vit mugu hava r\u00e6ttartrygd a\u0301 \u00f8kinum. Vit kunnu ikki hava eina r\u00e6ttarst\u00f8\u00f0u i\u0301 Nor\u00f0oyggjum, eina a\u0301 Sandi og eina i\u0301 Su\u00f0uroy. Og ta\u00f0 seg\u00f0i hann ikki, ti\u0301 Amnesty roynir at leggja try\u0301st a\u0301 hann."}]